কুষ্টিয়ায় অস্ত্র-গুলিসহ যুবদল নেতা গ্রেপ্তার eurobdnews.com
বুধবার, ২৩ মে ২০১৮ ০৩:২৯:৩৫ এএম
কুষ্টিয়ায় অস্ত্র-গুলিসহ যুবদল নেতা গ্রেপ্তার
রোকনুজ্জামান | জেলার খবর | কুষ্টিয়া | বৃহস্পতিবার, ২ মার্চ ২০১৭ | ০২:২৭:৫৩ পিএম
কুষ্টিয়ার দৌলতপুরে যুবদলের সাবেক সভাপতি নুরুজ্জামান হাবলু মোল্লা (৪৭) অস্ত্র ও গুলিসহ গ্রেপ্তার হয়েছে। জিজ্ঞাসাবাদ শেষে গতকাল বুধবার দুপুরে তাকে আদালতে সোপর্দ করেছে পুলিশ। সে উপজেলার আড়িয়া ইউনিয়নের আড়িয়া গ্রামের মৃত জালাল উদ্দিন মোল্লার ছেলে এবং প্রয়াত প্রতিমন্ত্রী আহসানুল হক পচা মোল্লার নাতি ছেলে।
পুলিশ ও স্থানীয় সূত্র জানায়, হাবলু মোল্লা বড়গাংদিয়া এলাকায় তার নিজ কার্যালয়ে বসে অপরাধমূলক কর্মকান্ড ঘটানোর গোপন বৈঠক ও পরিকল্পনা করার খবর পেয়ে মঙ্গলবার গভীর রাতে দৌলতপুর থানা পুলিশ অভিযান চালায়। এসময় হাবলু মোল্লাকে একটি সার্টার গান ও ৪ রাউন্ড গুলিসহ গ্রেপ্তার করে। তার বিরুদ্ধে বিভিন্ন অপরাধের মামলা ও অভিযোগ রয়েছে বলে পুলিশ জানিয়েছে।
হাবলু মোল্লা গ্রেপ্তার হওয়ার বিষয়ে দৌলতপুর থানার ওসি আহমেদ কবীর হোসেন জানান, অপরাধ ও নাশকতা কর্মকান্ড ঘটানোর গোপন বৈঠক চলাকালে হাবলু মোল্লাকে তার নিজ কার্যালয় থেকে অস্ত্র ও গুলিসহ গ্রেপ্তার করা হয়েছে।
তার বিরুদ্ধে কাজী আরেফ আহমেদসহ ৫ জাসদ নেতা হত্যার অন্যতম পরিকল্পনাকারী ও বিভিন্ন অপরাধমুলক কর্মকান্ডের মামলা এবং অভিযোগ রয়েছে।